open-index/open-wikipedia-markdown huggingface dataset:
ხახა

მინი|
ხახა:წითელი — ცხვირ-ხახა
ყვითელი — პირ-ხახა
მწვანე — ხორხ-ხახა

**ხახა** () — ქორდიანებისა და ადამიანის წინა ნაწლავის ნაწილი, რომელიც პირის ღრუს უკანაა მოთავსებული. ხახაში ვითარდება სალაყუჩე ნაპრალები. ხმელეთის ხერხემლიანების ხახაში ჩაინერგება სალაყუჩე ნაპრალების რუდიმენტები, ანუ სალაყუჩე პარკები, რომელთა უკანასკნელი წყვილიდან ვითარდება ფილთვები. ხახის ეპითდლიუმის წარმონაქმნებია თიმუსი და ფარისებრი ჯირკვალი.

**ადამიანის ხახა**, პირის ღრუსა და საყლაპავი მილს შორის ჩართული ღრუ, რომელიც გაჭიმულია ფუძიდან კისრის VII მალამდე. ხახის ზემო ნაწილი (ცხვირ-ხახა) ცხვირის ღრუს უკან მდებარეობს. აქვე იხსნება ევსტაქის მილი. ხახის შუა ნაწილი (პირ-ხახა) პირის ღრუს უკან მდებარეობს და უკავშირდება მას ხახის პირით. ხახის ბოლო ნაწილში (ხორხ-ხახა) არსებობს ხორხში შესასვლელი და საყლაპავი მილის ხვრელები. ხახის კედელს ქმნის გარეთა-შემაერთებელქსოვილოვანი, შუა — კუნთოვანი — ლორწოვანი გარსები.

## ლიტერატურა
კატეგორია:საჭმლის მომნელებელი სისტემა
ფარისებრი ჯირკვალი

მინი|
**ფარისებრი ჯირკვალი** () — ხერხემლიანების ენდოკრინული ჯირკვალი, რომელიც არეგულირებს ორგანიზმში ენერგიისა და ნივთიერებათა ცვლას. ვითარდება პირველადი ნაწლავის ( ხახა ) ლაყუჩოვანი ჯიბეების ეპითელიუმისაგან და ამიტომ ფარისებრახლო და მკერდუკანა ჯირკვლებთან ერთად განეკუთვნება ბრანქიოგენური ჯგუფის ჯირკვლებს.

ადამიანის ფარისებრი ჯირკვალი ყველაზე მსხვილი ენდოკრინული ჯირკვალია; მისი მასაა 25 — 40 გ, აქვს ნალისებრი ფორმა; ეხება ფარისებრ ხრტილს (აქედან მოდის სახელწოდება). შედგება ორი გვერდითი წილისა და მათი შემაერთებელი ყელისაგან, საიდანაც ზევითკენ წაიზრდება ე.წ. პირამიდული მორჩი. ფარისებრი ჯირკვლის ფუნქციაზე დამოკიდებულია ორგანიზმის ზრდა და ქსოვილების დიფერენცირება. მისი ჰორმონები უზრუნველყოფს ენერგეტიკული და ბიოსინთეზური პროცესების ოპტიმალურ დონეს.

## ლიტერატურა
კატეგორია:ორგანოები
კატეგორია:ადამიანის ანატომია
მელიის კუნძულები

**მელიის კუნძულები** () — კუნძულთა ჯგუფი ალეუტის არქიპელაგში. ეკუთვნის აშშ-ის ალასკის შტატს. მოქცეულია აღმოსავლეთით ისანოცკისა და დასავლეთით სამალგის სრუტეებს შორის. ფართობი 9200 კმ². აერთიანებს დიდ ვულკანურ კუნძულებს: უმნაკს, უნალაშკასა და უნიმაკს, პატარა კუნძულებსა და მრავალრიცხოვან კლდეებს. უმაღლესი წერტილია ვულკანი შიშალდინი, რომლის სიმაღლეა ზღვის დონიდან 2857 მ და განლაგებულია კუნძულ უნიმაკზე. აღსანიშნავია ვულკანები: მაკუშინი და ოკმოკი. კუნძულები მეჩხრად არის დასახლებული. სახელწოდება მიიღო იმ პერიოდში კუნძულებზე მობინადრე მელიების სიმრავლის გამო. განვითარებულია თევზის რეწვა.

## რესურსები ინტერნეტში
კატეგორია:აშშ-ის კუნძულები
აღავნაძორი (ვაიოცძორი)

**აღავნაძორი** () — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 610 მეტრზე. 2008 წლის მონაცემებით, მოსახლეობა 2 091 ადამიანს შეადგენდა, სიმჭიდროვე 44 ადამიანი კმ²-ზე. ფართობი 47.85 კმ²-ია.

## რესურსები ინტერნეტში 
* სომხეთის მოსახლეობის 2001 წლის აღწერის მონაცემები

კატეგორია:ვაიოცძორის პროვინციის სოფლები
მსოფლიოს კუნძულები

**მსოფლიო** ან **მსოფლიოს კუნძულები** () — ხელოვნური არქიპელაგი, რომელიც შედგება ბევრი სხვადასხვაგვარი პატარა კუნძულისაგან და ჯამში მსოფლიოს რუკის ფორმას აყალიბებს. იგი მდებარეობს სპარსეთის ყურეში, დუბაის სანაპიროდან 4 კილომეტრის მოშორებით, არაბთა გაერთიანებულ საამიროებში. მსოფლიოს კუნძულები ძირითადად ქვიშისაგანაა შექმნილი, რომელიც დიდი დუბაის წყალმარჩხ სანაპირო ზოლში რაოდენობით შეიტანეს. პროექტის დეველოპერი კომპანიაა Nakheel Properties, ხოლო მისი იდეის ავტორი შეიხ მოჰამედ ბინ რაშიდ ალ მაკტუმი, დუბაის მმართველი. მსოფლიოს კუნძულები ერთ–ერთია იმ რამდენიმე ხელოვნურ კუნძულს შორის, რომელთა მშნებლობაც დუბაიში ბოლო ხანს განხორციელდა.

## სქოლიო
კატეგორია:ხელოვნური კუნძულები
კატეგორია:არაბთა გაერთიანებული საამიროების არქიპელაგები
კატეგორია:დუბაის კუნძულები
კატეგორია:მსოფლიოს რუკები
დუბაი მარინა

**დუბაი მარინა** () — რაიონი დუბაიში, არაბთა გაერთიენებლ საამიროებში. იგი ხელოვნური არხის ქალაქია, რომელიც გადაჭიმულია სპარსეთის ყურის სანაპირო ზოლის 3 კილომეტრიან (2 მილი) მონაკვეთზე. რაიონი მდებარეობს ჯებელ-ალის პორტის, Dubai Internet City–ს, Dubai Media City–სა და დუბაის ამერიკული უნივერსიტეტის გზაგასაყარზე. დუბაი მარინას მშენებლობის იდეა შთაგონებულ იქნა ვანკუვერის (კანადა) ერთ–ერთი რაიონის — ფოლს-კრიკის გასწვრივ მდებარე *კორკოდის მშვიდი ადგილის* (Concord Pacific Place) პროექტიდან. დუბაი მარინას განვითარების პირველი ფაზა უკვე დამთავრებულია. როდესაც მშენებლობის პროცესი ბოლომდე დასრულდება, მაღალსართულიან საცხოვრებელ ბინებსა და ვილებში იცხოვრებს 120.000-ზე მეტი ადამიანი.

## გალერეა

სურათი:DubaiMarinaPanorama.jpg|
|
სურათი:Dubai marina in night.JPG|
სურათი:Dubai Marina 01.jpg|
სურათი:Dubai Marina and JLT on 18 October 2007.jpg|
სურათი:Dubai Marina on 1 May 2007 Pict 1.jpg|
სურათი:Dubai Marina Beach Panorama.jpg|
სურათი:View from the Torch - 64th floor.jpg

## სქოლიო
კატეგორია:დუბაის დასახლებები
კატეგორია:არაბთა გაერთიანებული საამიროების არხები
ბურჯ-ალ-არაბი

**ბურჯ-ალ-არაბი** ( *არაბების კოშკი*) — სასტუმრო დუბაიში, არაბთა გაერთიანებულ საამიროებში. იგი მოიხსენიება, როგორც „მსოფლიოს ერთადერთი შვიდ ვარსკვლავიანი სასტუმრო“ და მესამე ყველაზე მაღალი სასტუმროა მსოფლიოში, თუმცა მისი სიმაღლის 39% შედგება არაგამოყენებადი სივრცისაგან. ბურჯ-ალ-არაბი დგას ხელოვნურ კუნძულზე, რომელიც ჯუმეირას სანაპიროდან 280 მეტრითაა (920 ფუტი) დაშორებული და კონტინენტს თავისი ხვეული ხიდით უკავშირდება. სტრუქტურის ფორმა დაპროექტებულია გემის იალქნის წაბაძვით.

## სქოლიო
კატეგორია:დუბაის არქიტექტურა
კატეგორია:პოსტმოდერნისტული არქიტექტურა
კატეგორია:დუბაის ცათამბჯენები
კატეგორია:ჰაი-ტექ არქიტექტურა
კატეგორია:დუბაის სასტუმროები
კატეგორია:ხელოვნური კუნძულები
შავი ზღვა (ფილმი)

**შავი ზღვა** () — 2014 წლის ბრიტანული სათავგადასავლო ფილმი, რომლის რეჟისორია კევინ მაკდონალდი. გადაღებულია დენის კელის სცენარის მიხედვით. მონაწილეობენ: ჯუდ ლოუ, სკუტ მაკნეირი, გრიგორი დობრიგინი, კონსტანტინე ხაბენსკი. ფილმის პრემიერა დიდ ბრიტანეთში შედგა 2014 წლის 5 დეკემბერს, ხოლო აშშ-ში 2015 წლის 23 იანვარს. ფილმის მოქმედება ვითარდება შავ ზღვაზე. ზოგიერთი სცენა გადაღებულია მდინარე მედუეიზე.

## რესურსები ინტერნეტში
* 
* 
* 
* 

კატეგორია:2014 წლის ფილმები
კატეგორია:ინგლისურენოვანი ფილმები
მფატრავები

**მფატრავები** () — 2010 წლის სამეცნიერო-ფანტასტიკური ჟანრის დისტოპიური თრილერი.

## სიუჟეტი
მოქმედება 2025 წელს ვითარდება. ადამიანების ორგანოებით ვაჭრობა ხელმისაწვდომია, მათ შორის, მათი სესხად აღებაც. თუ ადამიანს არ შეუძლია ვალის დაფარვა, მაშინ მას მფატრავი მიაკითხავს და ორგანოს წაიღებს. ერთ-ერთი მფატრავი, რემი თავად აღმოჩნდება მსხვერპლის როლში. მას ხელოვნური გული აქვს ჩანერგილი და მის საფასურის ვერ იხდის.რემი გაქცევას გადაწყვეტს.

## როლებში
*ჯუდ ლოუ — რემი
*ფორესტ უიტეკერი — ჯეიკ ფრეივალდი
*ალისე ბრაგა — ბეთი
*ლივ შრაიბერი — ფრენკ მერსერი 
*კერის ვან ჰაუტენი — კეროლი  
*ჩანდლერ კენტერბერი — პიტერი 
*ჯონ ლეგუიზამო — ესბერი

## რესურსები ინტერნეტში
* 
* 
* 
* 
* 

კატეგორია:ამერიკული ფილმები
კატეგორია:კანადური ფილმები
კატეგორია:ინგლისურენოვანი ფილმები
კატეგორია:2010 წლის ფილმები
კატეგორია:სამეცნიერო ფანტასტიკური ფილმები
კატეგორია:რომანებზე დაფუძნებული ფილმები
კალკისის რაიონი

**კალკისის რაიონი** () — რაიონი  პერუში, კახამარკის რეგიონის სან-მიგელის პროვინციაში. მდებარეობს ზღვის დონიდან 2 855 მეტრზე. 2007 წლის მონაცემებით, მოსახლეობა 4 694 ადამიანს შეადგენდა, სიმჭიდროვე 14 ადამიანი კმ²-ზე. ფართობი 339 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:კახამარკის რეგიონის რაიონები
კატეგორია:სან-მიგელის პროვინციის რაიონები
დებალცევე

**დებალცევე**, *დებალცევო* () — ქალაქი უკრაინაში. მდებარეობს დონეცკის ოლქში. წარმოადგენს ქვეყნის უმნიშვნელოვანეს სარკინიგზო კვანძს. 2014 წელს ქალაქის მოსახლეობა 25 525 კაცს შეადგენდა.

## ომი დონბასში 
2014 წლის აპრილის შუა რიცხვებიდან პრორუსმა სეპარატისტებმა დონეცკის ოლქის რამდენიმე ქალაქი დაიკავეს, მათ შორის დებალცევოც. 2014 წლის 26 ივლისს ქალაქმა მძიმე ბრძოლები გადაიტანა. 2015 წლის იანვარში უკრაინის კონტროლქვეშ მყოფი ქალაქი სეპარატისტების მხრიდან მრავალჯერ დაიბომბა, რაც განპირობებული იყო დონეცკის აეროპორტისა და საპორტო ქალაქ მარიუპოლის დაკავების მცდელობით. დებალცევედან მოსახლეობის სრული ევაკუაცია განხორციელდა. იანვარ-თებერვალში მომხდარი მძიმე ბრძოლების შედეგად, 18 თებერვალს უკრაინელებმა ქალაქი დატოვეს.

## სქოლიო
კატეგორია:დონეცკის ოლქის ქალაქები
კლოდ მაკელელე

**კლოდ მაკელელე** ( დ. 18 თებერვალი, 1973, კინშასა) — ფრანგი ვეტერანი ფეხბურთელი, საფრანგეთის ეროვნული საფეხბურთო ნაკრების ყოფილი ფეხბურთელი. მიღებული აქვს მონაწილეობა მსოფლიოსა (2002, 2006) და ევროპის (2004, 2008) ჩემპიონატებზე. 2014 წლიდან არის საფეხბურთო კლუბ „ბასტიას“ მწვრთნელი. ის არის პირველი ფეხბურთელი, ვის შემდეგაც საფეხბურთო პოზიცია შეიქმნა: "მაკელელეს როლი".

კლოდ მაკელელემ კარიერა დაიწყო ნანტში, სადაც მან 6 სეზონი გაატარა და 200ზე მეტი მატჩის ჩატარებაც მოასწრო და თავი ძალიან კარგად წარმოაჩინა, რის შემდეგაც ფრანგი ნახევარმცველი გადავიდა მარსელში. 1997-1998 წლები მან მარსელში გაატარა, საიდანაც უკვე ის ესპანეთში, სელტაში გადაბარგდა. მაკელელემ სელტაში 2 წარმატებული სეზონი გაატარა. სწორედ სელტაში ჩამოყალიბდა ისეთი ტიპის საყრდენად, როგორიც მომავალში გახდა. სელტაში შესანიშნავი თამაშით მან მიიპყრო რეალ მადრიდის ყურადღება და 2000 წელს სელტა იძულებული იყო მაკელელე €14 მილიონად მიეყიდა მადრიდულ კლუბს. რეალ მადრიდში მან 3 სრული სეზონი გაატარა და მოახერხა 7 თასის მოგება, ისეთების როგორც უეფას ჩემპიონთა ლიგის, ესპანეთის პრიმერა დივიზიონის და სხვა პრესტიჟული ტურნირების. მაგრამ, მაკელელე ფიქრობდა რომ მას სათანადოდ არ უხდიდნენ. ამ ყველაფერს დაემატა დეივიდ ბეკჰემის ტრანსფერი რეალში და დელ ბოსკეს გათავისუფლება. მან რეალის მენეჯმენტს უკეთესი კონტრაქტი თხოვა მაგრამ იგი უარით გაისტუმრეს. ამიტომაც მან გადაწყვიტა გუნდის დატოვება და 2003 წელს ფრანგი საყრდენი ნახევარმცველი ჩელსიში გადავიდა. გუნდი თვლიდა რომ მაკელელეს დანაკარგს ვერ იგრძნობდნენ, მაგრამ აქ გამოეხმაურა მაკელელეს თანამემამულე ზინედინ ზიდანი რეალის პრეზიდენტს, როდესაც მან ბეკჰემი შეიძინა და მაკელელე გაყიდა: 

ჩელსიში მაკელელე გუნდის ხერხემლად ჩამოყალიბდა. მან ორჯერ მოიგო ინგლისის პრემიერლიგა, ორჯერ მოიგო ინგლისის ლიგის თასი, ერთხელ ქომუნითი შილდი და ერთხელ ინგლისის ასოციაციის თასი.
ლონდონში გატარებული 5 სეზონის მერე, უკვე ხანში შესული მაკელელე თავისუფალი აგენტის სტატუსით გადავიდა პარი სენ-ჟერმენში, სადაც დაასრულა კარიერა.

## რესურსები ინტერნეტში 
*
*კლოდ მაკელელე — National-Football-Teams.com
*BBC-ის პროფილი 
*ESPN-ის პროფილი 
*

კატეგორია:ფრანგი ფეხბურთელები
კატეგორია:დაბადებული 1973
კატეგორია:ოლიმპიკი მარსელის ფეხბურთელები
კატეგორია:სელტას ფეხბურთელები
კატეგორია:მადრიდის რეალის ფეხბურთელები
კატეგორია:ჩელსის ფეხბურთელები
კატეგორია:პარი სენ-ჟერმენის ფეხბურთელები
კატეგორია:დაბადებული 18 თებერვალი
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ბერი-ბერი

**ბერი-ბერი** (სინჰალური beri — სისუსტე) — B1 ავიტამინოზი, ალიმენტური პოლინევრიტი, საკვებში B1 ვიტამინის (თიამინი) ნაკლებობით გამოწვეული დაავადება. ახასიათებს კიდურების ნერვების დაზიანება, გულ-სისხლძარღვთა სისტემის მოშლა, შეშუპება. უმეტესად გავრცელებულია აღმოსავლეთ, სამხრეთ-აღმოსავლეთ და სამხრეთ აზიაში, სადაც მოსახლეობა ძირითადად გაცეხვილი ბრინჯით იკვებება. ბერი-ბერის გამომწვევი მიზეზი დაადგინა ნიდერლანდელმა ექიმმა ეიკმანმა 1897 წელს კუნძულ იავაზე. იგი ქათმებს აჭმევდა გაცეხვილ ბრინჯს, შემდეგ კი აკვირდებოდა შედეგს. დაავადება იწვევს ნახშირწყლების ცვლის დარღვევას და რძემჟავასა და პიროყურძნის მჟავას დაგროვებას. ბერი-ბერით დაავადებული დასაწყისში სიარულისას ეყრდნობა ფეხის თითებს და ტერფის გარეთა კიდეს, შემდეგ კი გადადის ყავარჯნებზე. ახასიათებს უმადობა, ყაბზობა, სიგამხდრე, შესაძლებელია დამბლა.

## ლიტერატურა
კატეგორია:დაავადებები
კატეგორია:ვიტამინების ნაკლებობა
ბარძრუნი

**ბარძრუნი** () — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 950 მეტრზე. 2008 წლის მონაცემებით, მოსახლეობა 393 ადამიანს შეადგენდა, სიმჭიდროვე 16 ადამიანი კმ²-ზე. ფართობი 24.46 კმ²-ია.

## რესურსები ინტერნეტში 
* სომხეთის მოსახლეობის 2001 წლის აღწერის მონაცემები

კატეგორია:ვაიოცძორის პროვინციის სოფლები
ფარისებრახლო ჯირკვალი

მინი|მწვანე წერტილებით აღნიშნულია ჯირკვლები

**ფარისებრახლო ჯირკვალი** () — ხერხემლიანების შინაგანი სეკრეციის ორგანო, რომელიც გამოიმუშავებს პარათირეოიდულ ჰორმონს. ეს უკანასკნელი არეგულირებს ორგანიზმში კალციუმისა და ფოსფორის ცვლას და თავის მნიშვნელობით ახლოს დგას D ვიტამინთან. ადამიანს აქვს 2 წყვილი ჩხირივით წაგრძელებული ან ოვალური ფორმის **ფარისებრახლო ჯირკვალი**, რომლებიც მოთავსებულია ფარისებრი ჯირკვლის ზედაპირზე ან ქსოვილში. ცხოველი, რომელსაც ამოკვეთილი აქვს **ფარისებრახლო ჯირკვალი**, იღუპება. რადგან ამ ჯირკვლის არქონა ძლიერი კრუნჩხვების - ტეტანიის მიზეზი ხდება, რაც განპირობებულია ორგანიზმში კალციუმის კონცენტრაციის მკვეთრი ვარდნით. ჟირკვლის ფუნქციის გაძლიერებისას (ჰიპერფუნქცია) სისხლში მატულობს კალციუმი, რასაც შეიძლება მარილების დაგროვება მოჰყვეს.

## ლიტერატურა
კატეგორია:ადამიანის ანატომია
კატეგორია:ორგანოები
პიროყურძნის მჟავა

**პიროყურძნის მჟავა** — ალფა-კეტოპროპიონის მჟავა, CH3COCOOH, მკვეთრსუნიანი უფერო სითხე. ადვილად იხსნება წყალში, სპირტსა და ეთერში. გვხვდება ყველა ორგანიზმის უჯრედებში. შუალედი რგოლია ნახშირწყლების, ცილებისა და ცხიმების გარდაქმნის პროცესში. ნივთიერებათა ცვლის მთელ რიგ დარღვევათა შემთხვევაში (მაგ., ავიტამინოზის დროს) პიროყურძნის მჟავა ორგანიზმში გროვდება (იხილეთ ბერი-ბერი).

## ლიტერატურა
კატეგორია:ქიმიური ნივთიერებები
გალაქტიონ ვაშაძე

**გალაქტიონ ვაშაძე** (დ. 1880, ჭიათურა — გ. 1938) — ქართველი რევოლუციონერი, საქართველოს სსრ-ის უზენაესი სასამართლოს თავმჯდომარე 1921-1923 წლებში.

## ბიოგრაფია
დაიბადა 1880 წელს შორაპნის მაზრის დაბა ჭიათურაში, ღარიბი გლეხის ოჯახში. სწავლობდა ქუთაისის სასულიერო სემინარიაში. 1902 წელს მონაწილეობდა სემინარიის სტუდენტთა მაქრსისტული წრის მიერ ორგანიზებულ გაფიცვაში, რისთვისაც სემინარიიდან გარიცხეს და გადაასახლეს ჭიათურაში პოლიციის ზედამხედველობის ქვეშ. 1903 წელს ხელმძღვანელობდა ჭიათურის მუშათა გაფიცვას. 1905 წლის დეკემბერში იყო შორაპნის მაზრაში შეიარაღებული აჯანყების ხელმძღვანელი. 1906 წელს სასწავლებლად შევიდა პეტერბურგის კომერციულ კურსებზე. ეწეოდა რევოლუციურ მოღვაწეობას. 1908 წელს დააპატიმრეს და ქუთაისის ციხეში გაგზავნეს. 1910 წლის ივნისში გაათავისუფლეს, ჭიათურაში დაბრუნდა და განაგრძობდა არალეგალურ მუშაობას. 1913 წლის ზაფხულში ჭიათურის მუშათა გაფიცვის დროს იყო საგაფიცვო ბიუროს წევრი. 1914 წელს ჭიათურაში საპირველმაისო დემონსტრაციის მოწყობისათვის კვლავ დააპატიმრეს და 5 წლით ენისეის გუბერნიაში გადაასახლეს. 1917 წლის მარტში ჭიათურაში დაბრუნდა, სადაც აირჩიეს ბოლშვიკური კომიტეტის წევრად, შემდეგ თავმჯდომარედ. 1920 წლის ოქტომბრიდან 1921 წლის 25 თებერვლამდე მუშაობდა აზერბაიჯანის სსრ-ის საგარეო ვაჭრობის კომისარიატის წარმომადგენლად თბილისში. საქართველოს სსრში მუშაობდა სხვადასხვა თანამდებობაზე. 1921-1923 წლებში იყო უზენაესი სასამართლოს თავმჯდომარე. 1938 წელს დააპატიმრეს და დახვრიტეს. ბრალად ედებოდა კონტრრევოლუციური ტროცკისტული ორგანიზაციის წევრობა.

## ლიტერატურა
## რესურსები ინტერნეტში
* უზენაესი სასამართლოს თავმჯდომარეები

კატეგორია:დაბადებული 1880
კატეგორია:გარდაცვლილი 1938
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:საქართველოს უზენაესი სასამართლოს თავმჯდომარეები
კატეგორია:ჭიათურაში დაბადებულები
კატეგორია:საბჭოთა კავშირის კომუნისტური პარტიის წევრები
კატეგორია:რსდმპ-ის წევრები
აღმოსავლეთი ეკვატორია

**აღმოსავლეთი ეკვატორია** (, ) — სამხრეთი სუდანის 10 შტატიდან ერთ-ერთი.

* ფართობი — 73 472 კმ².
* მოსახლეობა — 906 161 ადამიანი (2008).

ადმინისტრაციული ცენტრი — ქალაქი ტორიტი.

## გეოგრაფია 
აღმოსავლეთი ეკვატორიის შტატი სამხრეთიდან ესაზღვრება უგანდას, სამხრეთ-აღმოსავლეთიდან კენიას და ჩრდილო-აღმოსავლეთიდან ეთიოპიას.

შტატის აღმოსავლეთით მდებარეობს კენიასთან, ეთიოპიასთან და სამხრეთ სუდანთან სადავო ილემის სამკუთხედის ტერიტორია, რომელსაც ამჟამად კენია აკონტროლებს.

## რესურსები ინტერნეტში
* Equatorians Abroad
* Video of Equatorians Abroad

## სქოლიო
კატეგორია:სამხრეთ სუდანის შტატები
დასავლეთი ბაჰრ-ელ-ღაზალი

**დასავლეთი ბაჰრ-ელ-გაზალი** (, ) — სამხრეთი სუდანის 10 შტატიდან ერთ-ერთი.

* ფართობი — 91 076 კმ².
* მოსახლეობა — 333 431 ადამიანი (2008).

ადმინისტრაციული ცენტრი — ქალაქი ვაუ.

## გეოგრაფია 
შტატი სამხრეთ-დასავლეთით ესაზღვრება ცენტრალური აფრიკის რესპუბლიკას.

შტატის ჩრდილო-დასავლეთით მდებარეობს სუდანთან სადავო კაფია-კინგის ტერიტორია.

## ლიტერატურა
* Cordell, Dennis. 1983. The savanna belt. In David Birmingham and Phyllis M. Martin, eds., *History of Central Africa*, volume 1. Longman.
* Thomas, Edward. 2010. *The Kafia Kingi enclave*. London and Nairobi: Rift Valley Institute.

## სქოლიო
კატეგორია:სამხრეთ სუდანის შტატები
ცენტრალური ეკვატორია

**ცენტრალური ეკვატორია** (, ) — სამხრეთი სუდანის 10 შტატიდან ერთ-ერთი.

* ფართობი — 43 033 კმ².
* მოსახლეობა — 1 103 557 ადამიანი (2008).

ადმინისტრაციული ცენტრი — ქალაქი ჯუბა.

## რესურსები ინტერნეტში
* Video of Equatorians Abroad
* Equatorians Abroad
* UNHCR Sudan Operations: Sudan/Chad situation update 42, 8 Dec 2005 describing name change
* State Government Profile 

## სქოლიო
კატეგორია:სამხრეთ სუდანის შტატები
ბიძინა აბულაძე

**ბიძინა ვლადიმერის ძე აბულაძე** (დ. 15 აპრილი, 1907, ზედა საქარა, ახლანდელი ზესტაფონის მუნიციპალიტეტი — გ. 13 ნოემბერი, 1964, თბილისი) — ქართველი ლიტერატორი, მთარგმნელი. 

სკოლის დამთავრებისთანავე ჩააბარა თბილისის უნივერსიტეტის ფიზიკა-მათემატიკის ფაკულტეტზე. ადრევე გაიტაცა ლიტერატურულმა საქმიანობამ, რამაც მიიყვანა პერიოდიკაში სამუშაოდ. მოგვიანებით ლიტერატურულ საქმიანობას უთავსებდა ჟურნალისტურ მუშაობას. თანამშრომლობდა ქართულ და რუსულ პრესაში, ხელმძღვანელობდა ლიტერატურისა და ხელოვნების განყოფილებებს სხვადასხვა გამომცემლობაში. ზედმიწევნით იცოდა მშობლიური და რუსული ლიტერატურა, რაც აისახა კიდეც მის მთარგმნელობით საქმიანობაში. მას თარგმნილი აქვს რუსი, უკრაინელი, სომეხი და სხვა მწერლები, აგრეთვე რუსულად თარგმნა გრიგოლ ჩიქოვანის, რეზო ინანიშვილის, ედიშერ ყიფიანის, აკაკი ბელიაშვილის, სერგი ჭილაიას ნაწარმოებები. აღსანიშნავია, რომ მანვე რუს მკითხველს გააცნო უშანგი ჩხეიძის მოგონებები კოტე მარჯანიშვილზე და სხვ. აბულაძეს ნათარგმნი აქვს ძველი ქართული ლიტერატურის შესანიშნავი ძეგლები:  „სიბრძნე ბალავარისა“ , „ ამირან-დარეჯანიანი “. მას ეკუთვნის მონოგრაფიები კოტე მარჯანიშვილისა და ქუთაისის ლადო მესხიშვილის სახელობის თეატრებზე.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, "მამულიშვილთა სავანე", გვ. 25, თბ., 1994
 

კატეგორია:ქართველი მთარგმნელები
კატეგორია:დაბადებული  15 აპრილი
კატეგორია:დაბადებული 1907
კატეგორია:გარდაცვლილი 13 ნოემბერი
კატეგორია:გარდაცვლილი 1964
კატეგორია:დიდუბის პანთეონში დაკრძალულები
რძემჟავა

**რძემჟავა** — ერთფუძიანი ოქსიკარბომჟავა. რძემჟავა წარმოადგენს უფერულ კრისტალებს, წყალში კარგად იხსნება, წარმოქმნის მარილებსა და ეთერებს. რძემჟავა წარმოიქმნება შაქროვანი ნივთიერებების დუღილის დროს (მაგ. რძის შედედება, ბოსტნეულის დამწნილება და სხვა). რძემჟავას მარილებს იყენებენ ღებვისა და ბეჭვდის დროს.

## ლიტერატურა
## სქოლიო
კატეგორია:ქიმიური ნივთიერებები
გნდევაზი

**გნდევაზი** () — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 750 მეტრზე. 2008 წლის მონაცემებით, მოსახლეობა 963 ადამიანს შეადგენდა, სიმჭიდროვე 24 ადამიანი კმ²-ზე. ფართობი 40.75 კმ²-ია. სოფელში მდებარეობს X-XIII საუკუნეების მონასტერი გნდევანქი.

## რესურსები ინტერნეტში 
* სომხეთის მოსახლეობის 2001 წლის აღწერის მონაცემები

კატეგორია:ვაიოცძორის პროვინციის სოფლები
სან-სილვესტრე-დე-კოჩანის რაიონი

**სან-სილვესტრე-დე-კოჩანის რაიონი** () — რაიონი  პერუში, კახამარკის რეგიონის სან-მიგელის პროვინციაში. მდებარეობს ზღვის დონიდან 2 900 მეტრზე. 2007 წლის მონაცემებით, მოსახლეობა 4 813 ადამიანს შეადგენდა, სიმჭიდროვე 37 ადამიანი კმ²-ზე. ფართობი 131.62 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:კახამარკის რეგიონის რაიონები
კატეგორია:სან-მიგელის პროვინციის რაიონები
ალექსანდრე კაჭარავა

**ალექსანდრე კაჭარავა** (დ. 1896 — გ. 1937) — ქართველი იურისტი.

დაიბადა 1896 წელს სოფ. აბაშაში, ღარიბი გლეხის ოჯახში. უსახსრობის გამო იძულებული გახდა სწავლისთვის თავი გაენებებინა და სამუშაო ეძებნა ჯერ ფოთში, შემდეგ ქუთაისსა და ბოლოს ბაქოში, ნავთობის სარეწებში.

1915 წელს გაიწვიეს სამხედრო სამსახურში. სტავროპოლში აქტიურად მონაწილეობდა რევოლუციურ საქმიანობაში. 1921 წლიდან საქართველოშია და მუშაობს სხვადასხვა თანამდებობაზე. 1923-1926 წლებში აღმოსავლეთ საქართველოს საოლქო სასამართლოს თავმჯდომარეა. 1926-1928 წლებში მუშაობდა უზენაესი სასამართლოს თავმჯდომარედ.

1928 წლიდან მიწათმოქმედების სახალხო კომისარია, შემდეგ „საქჩაის“ ტრესტის მმართველი, ხოლო 1936-1937 წლებში - კვების მრეწველობის სახალხო კომისრის მოადგილე. დაიღუპა 1937 წელს ბოლშევიკურ-ტოტალიტარული რეჟიმის რეპრესიების შედეგად.

## რესურსები ინტერნეტში
* უზენაესი სასამართლოს თავმჯდომარეები

კატეგორია:ქართველი იურისტები
კატეგორია:დაბადებული 1896
კატეგორია:გარდაცვლილი 1937
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:საქართველოს უზენაესი სასამართლოს თავმჯდომარეები
ნოე ჩხიკვაძე

**ნოე ალექსის ძე ჩხიკვაძე** (დ. 18 ივლისი, 1883, დიდი ჯიხაიში — გ. 24 მაისი, 1920, თბილისი) — ქართველი პოეტი.

## ბიოგრაფია
დაამთავრა ფოთის საქალაქო სასწავლებელი და შევიდა მოსკოვის შანიავსკის ინსტიტუტში, სადაც დაყო მხოლოდ ერთი წელი. სამშობლოში დაბრუნებული აქვეყნებდა წერილებს ხელოვნებაზე. ამავე დროს დაიწყო ლიტერატურული მოღვაწეობაც. ახალგაზრდობიდანვე ჩაება რევოლუციურ საქმიანობაში, დაუახლოვდა რევოლუციურ-დემოკრატიულ მწერლობას. იყო აქტიური პროპაგანდისტი, თანამშრომლობდა ჟურნალ-გაზეთებში: „ფონი“, „ერთობა“, „თეატრი და ცხოვრება“, „საქართველო“ და სხვა.

ნოე ჩხიკვაძის მსოფლმხედველობა აისახა მის ლიტერატურულ შემოქმედებაში, ლექსებში, კრიტიკულ წერილებში. განსაკუთრებული აღიარება ხვდა პოეტის ლექსს „№2“, რომელშიც გადმოცემულია იმ პერიოდის ქართული საზოგადოების ბუნება-განწყობილების მოტივები.

1920 წლის 24 მაისს ახალგაზრდა პოეტი ფილტვების ანთებით მიხეილს საავადმყოფოში 36 წლის ასაკში გარდაიცვალა.

ქართველ მწერალთა კავშირის საბჭოს თაოსნობით 1920 წლის 30 მაისს ამადგარი მოღვაწე დაკრძალეს მწერალთა და საზოგადო მოღვაწეთა დიდუბის პანთეონში. სიტყვები წარმოსთქვეს მწერალთა კავშირის სახელით ალ. პაპავამ, გ. ქუჩიშვილმა, ლევან ნათაძემ, იოსებ იმედაშვილმა და სხვებმა.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 391,  თბ., 1994

## სქოლიო
კატეგორია:ქართველი პოეტები
კატეგორია:დიდუბის პანთეონში დაკრძალულები
კატეგორია:დაბადებული 1883 
კატეგორია:გარდაცვლილი 1920
ნ
კატეგორია:სამტრედიის მუნიციპალიტეტში დაბადებულები
ივანე ბოლქვაძე

**ივანე (ვანო) ბეჟანის ძე ბოლქვაძე** (დ. 1879, სამღთო — გ. 1938) — ქართველი რევოლუციონერი, ბოლშევიკი.

## ბიოგრაფია
დაიბადა 1879 წელს ოზურგეთის მაზრის სოფელ სამღთოში, აზნაურის ოჯახში. სოფლის დაწყებითი სკოლის დამთავრების შემდეგ 15-16 წლის ასაკში წავიდა ბათუმში, სადაც მოეწყო მოსწავლედ სტამბაში. 1899 წელს გაემგზავრა თბილისში და მუშაობა დაიწყო ლიბერმანის სტამბაში. 1900 წლიდან იყო რსდმპ-ის წევრი. აქტიურად მონაწილეობდა რევოლუციურ საქმიანობაში. 1906 წლიდან მუშაობდა სანქტ-პეეტერბურგში, პარტიის ცენტრალური კომიტეტის სტამბაში. 1908 წელს ჩავიდა თბილისში და აგრძელებდა რევოლუციურ საქმიანობას, ბეჭდავდა და ავრცელებდა არალეგალურ ლიტერატურას. 

საქართველოს დემოკრატიული რესპუბლიკის არსებობის წლებში იყო თბილისის ბოლშევიკური კომიტეტის წევრი, არაერთხელ იყო დაპატიმრებული საქართველოს მთავრობის მიერ. საქართველოს საბჭოთა ოკუპაციის შემდეგ მუშაობდა სხვადასხვა პარტიულ სამუშაოზე. იყო სახალხო მეურნეობის უმაღლესი საბჭოს პოლიგრაფიული განყოფილების უფროსი, თბილისის მუშათა კოოპერატივის გამგეობის თავმჯდომარე. 1928–1930 წლებში იყო თბილისის საქალაქო საბჭოს აღმასკომის თავმჯდომარე. 1931-1937 წლებში იყო საქართველოს სსრ-ის უზენაესი სასამართლოს თავმჯდომარე. 1937 წლის 10 ივნისს დაპატიმრებული იქნა და დახვრიტეს 1938 წელს. სიკვდილის შემდგომ რეაბილიტირებულია.

## ოჯახი
ივანე ბოლქვაძე არის ქართველი რეჟისორის რობერტ სტურუას ბაბუა დედის მხრიდან.

## ლიტერატურა
*რევოლუციური მოძრაობის მოღვაწენი საქართველოში, თბილისი, 1961

## რესურსები ინტერნეტში
* უზენაესი სასამართლოს თავმჯდომარეები
* სტალინური სიები საქართველოდან

კატეგორია:დაბადებული 1879
კატეგორია:გარდაცვლილი 1938
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:საქართველოს უზენაესი სასამართლოს თავმჯდომარეები
ივანე
კატეგორია:ოზურგეთის მუნიციპალიტეტში დაბადებულები
კატეგორია:რსდმპ-ის წევრები
კატეგორია:საბჭოთა კავშირის კომუნისტური პარტიის წევრები
კატეგორია:ქართველი ბოლშევიკები
კატეგორია:ქართველთა შორის წერა-კითხვის გამავრცელებელი საზოგადოების წევრები
კატეგორია:სიკვდილით დასჯილი ქართველები
საამიროელები

**საამიროელები**, ან **საამიეროელი ხალხი** () — არაბთა გაერთიანებული საამიროების მოქალაქეები. მათი უდიდესი ნაწილი – 1,4 მილინი კაცი სწორედ არაბთა გაერთიანებულ საამიროებში იყრის თავს.

## სქოლიო
კატეგორია:არაბები
რიჩარდ ამირეჯიბი

**რიჩარდ ოლივერის ძე ამირეჯიბი** (დ. 10 დეკემბერი, 1924, თბილისი — გ. 6 ივნისი, 1980, იქვე) — ქართველი მედიცინის მეცნიერებათა დოქტორი, პროფესორი.

## ბიოგრაფია
1948 წელს დაამთავრა თბილისის სამედიცინო ინსტიტუტი და მუშაობა დაიწყო კლინიკური და ექსპერიმენტული კარდიოლოგიის ინსტიტუტში. შემდეგ ხელმძღვანელობდა კლინიკურ-ფუნქციონალურ ლაბორატორიას ი. ჟორდანიას სახელობის ადამიანის გენერაციული ფუნქციის ინსტიტუტში, 1972 წლიდან კი ქირურგიის ინსტიტუტშია. 1972 წელს დაიცვა სადოქტორო დისერტაცია. ავტორია 50-ზე მეტი სამეცნიერო შრომისა.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა 
* *ბაბუნაშვილი ზ., ნოზაძე თ.*, „მამულიშვილთა სავანე“, თბ., 1994, გვ. 44

## რესურსები ინტერნეტში
კატეგორია:ქართველი პროფესორები
კატეგორია:დაბადებული  10 დეკემბერი
კატეგორია:დაბადებული 1924
კატეგორია:გარდაცვლილი  6 ივნისი
კატეგორია:გარდაცვლილი 1980
კატეგორია:დიდუბის პანთეონში დაკრძალულები
კატეგორია:თბილისში დაბადებულები
რ
ყველაფრის თეორია (2014 წლის ფილმი)

**ყველაფრის თეორია** () — 2014 წლის ბრიტანული ბიოგრაფიული ფილმი. ფილმი ასახავს სტივენ ჰოკინგის ცხოვრებას. ფილმმა მიიღო BAFTA-ს ჯილდო საუკეთესო ფილმისთვის, ხოლო ედი რედმეინმა ჰოოუკინგის როლის შესრულებისთვის ოქროს გლობუსი, BAFTA და ოსკარი საუკეთესო მსახიობი მამაკაცისთვის.

## რესურსები ინტერნეტში 
* 
* 
* 
* 
* 

კატეგორია:ბრიტანული ფილმები
კატეგორია:ინგლისურენოვანი ფილმები
კატეგორია:2014 წლის ფილმები
კატეგორია:ბიოგრაფიებზე დაფუძნებული ფილმები
კატეგორია:ფილმები ინვალიდობის შესახებ
შალვა ამისულაშვილი

**შალვა ზაქარიას ძე ამისულაშვილი** (დ. 15 აპრილი, 1915, თელავი — გ. 27 მაისი, 1981, თბილისი) — ქართველი პოეტი, ბელეტრისტი.

## ბიოგრაფია
1940 წელს დაამთავრა რუსთაველის სახელობის თეატრალური ინსტიტუტის სამსახიობო ფაკულტეტი და აქედან მოყოლებული ორმოცი წლის მანძილზე ემსახურებოდა მშობლიურ ლიტერატურას. ცნობილია მისი პოეტური კრებულები: „პირველი წიგნი“, „თალარი“, „ძმადნაფიცები“, „ქართული მიწა“, „პოემები“, „ეყურვილი“, „ბალადები“ და სხვა. სიცოცხლის ბოლო წლებში შალვა ამისულაშვილმა თავის პოეტურ ქმნილებებს გვერდში ამოუყენა საგულისხმო ბელეტრისტული ნაწარმოებები - პოეტური მოთხრობა „შავი მუშამბა“ (ფიროსმანზე), ფრონტული მოგონებები და მოთხრობები.

შალვა ამისულაშვილი იყო გაზეთ „კომუნისტისა“ და „ლიტერატურული საქართველოს“ განყოფილების გამგე. წლების მანძილზე ნაყოფიერ შემოქმედებით საქმიანობას ეწეოდა სხვადასხვა გამომცემლობებში, საქართველოს რადიოსა და ტელევიზიის სახელმწიფო კომიტეტში და წიგნის პალატაში. იყო საქართველოს მწერალთა კავშირის გამგეობის წევრი.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა 
* *ბაბუნაშვილი, ზ. ნოზაძე, თ.* „მამულიშვილთა სავანე“, გვ. 45, თბ., 1994

## რესურსები ინტერნეტში
## სქოლიო
კატეგორია:ქართველი პოეტები
კატეგორია:დაბადებული 1915
კატეგორია:გარდაცვლილი 1981
კატეგორია:თელავში დაბადებულები
კატეგორია:დიდუბის პანთეონში დაკრძალულები
კატეგორია:საბჭოთა კავშირის კომუნისტური პარტიის წევრები
ნინო ანდრონიკაშვილი

**ნინო დავითის ასული ანდრონიკაშვილი** (დ. 15 ივნისი, 1900, გურჯაანი — გ. 21 ოქტომბერი, 1983, თბილისი) —  ქართველი  მსახიობი, საქართველოს დამსახურებული არტისტი. მსახიობების ივანე (ვანიკო) აბაშიძის მეუღლე და დოდო აბაშიძის დედა.

## ბიოგრაფია
დაიბადა ცნობილი კახელი თავადის დავით ანდრონიკაშვილის ოჯახში. ნინოს დედა ჭავჭავაძის ქალი იყო. ნათესაური ურთიერთობა ჰქონდა ილია ჭავჭავაძესთან.

1931 წელს დაამთავრა აკაკი ფაღავას თეატრალური სტუდია და რუსთაველის თეატრში ჩაირიცხა. წარმატება მოუტანა ფატი მაჩუტაძის როლმა შალვა დადიანის პიესაში „ნაპერწკლიდან“. მისი მეუღლის რუსთაველის თეატრიდან წამოსვლის შემდეგ მოღვაწეობდა ლანჩხუთის დრამატულ თეატრში, შემდეგ კი თბილისის მუსიკალური კომედიის თეატრში. წლების მანძილზე ხელმძღვანელობდა ფილარმონიის საკონცერტო ჯგუფს. დიდი სამამულო ომის წლებში სათავეში ედგა საშეფო ბრიგადას. კონცერტებს მართავდა ჰოსპიტლებში, ჯარის ნაწილებში, ფაბრიკა-ქარხნებში, რისთვისაც მთავრობის ჯილდოები დაიმსახურა.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა 
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 46, თბ., 1994
## რესურსები ინტერნეტში
კატეგორია:დაბადებული  15 ივნისი
კატეგორია:დაბადებული 1900
კატეგორია:გარდაცვლილი  21 ოქტომბერი
კატეგორია:გარდაცვლილი 1983
კატეგორია:ქართველი მსახიობები
კატეგორია:გურჯაანში დაბადებულები
კატეგორია:დიდუბის პანთეონში დაკრძალულები
ნინო
კოტე ცინცაძე

**კოტე ცინცაძე** ნამდვილი სახელი **ალიპი მაქსიმეს ძე ცინცაძე** (დ. 1886 — გ. 1931) — ქართველი ბოლშევიკი რევოლუციონერი, საბჭოთა სახელმწიფო მოღვაწე.

## ბიოგრაფია
დაიბადა 1886 წელს დღევანდელ ლანჩხუთის მუნიციპალიტეტში, ღარიბი გლეხის ოჯახში. დაწყებითი განათლების მიღების შემდეგ ჩაება შრომით საქმიანობაში. აქტიურად მონაწილეობდა რევოლუციურ მუშაობაში. 1906 წლიდან იყო უფროსი სამხედრო ჯგუფისა, რომელიც ახორციელებდა ექსპროპრიაციებს. მონაწილეობდა რუსეთის სამოქალაქო ომში. 1921 წლის 6 მარტს დაინიშნა საქართველოს ჩეკას თავმჯდომარედ, 24 მარტს გახდა საქართველოს რევკომის წევრი. ჩეკას თავმჯდომარე იყო 1922 წლამდე. 1922-1924 წლებში მუშაობდა უშიშროების კომიტეტის პასუხისმგებელ მუშაკად. 1924-1926 წლებში იყო უზენაესი სასამართლოს თავმჯდომარე. 1926 წელს დააარსა ტროცკისტული არალეგალური ორგანიზაცია და იყო ტროცკისტული ოპოზიციის ერთადერთი ლიდერი საქართველოში. მას

1927 წელს როგორც ნაციონალ-უკლონისტი გადაასახლეს ჯერ ბახჩისარაიში, შემდეგ — იალტაში (ავადმყოფობის გამო არ გადაასახლეს შუა აზიაში). გადასახლებიდან არ წყვეტდა მიმოწერას ლევ ტროცკისთან. გარდაიცვალა გადასახლებაში 1931 წელს.

რეპრესირებულები იყვნენ მისი ოჯახის წევრებიც, დები და ძმები. მისი რეაბილიტაცია არ მომხდარა, მისი სახელი ამოშლილი იყო საბჭოთა საქართველოს ისტორიის ღია წყაროებიდან.

## ლიტერატურა
*

## რესურსები ინტერნეტში
* უზენაესი სასამართლოს თავმჯდომარეები

კატეგორია:დაბადებული 1886
კატეგორია:გარდაცვლილი 1931
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:საქართველოს უზენაესი სასამართლოს თავმჯდომარეები
კატეგორია:ლანჩხუთის მუნიციპალიტეტში დაბადებულები
კატეგორია:ქართველი ბოლშევიკები
ილარიონ ტალახაძე

**ილარიონ (ვალიკო) ილარიონის ძე ტალახაძე** (დ. 1894 — გ. 1974) — ქართველი ბოლშევიკი პოლიტიკური და სახელმწიფო ფუნქციონერი, იურისტი.

## ბიოგრაფია
ილარიონ ტალახაძე დაიბადა 1894 წელს შორაპნის მაზრის სოფელ ჩიხაში, ღარიბი გლეხის ოჯახში. სოფლის დაწყებითი სკოლის შემდეგ სწავლა გააგრძელა ჭიათურის საქალაქო სასწავლებელში. 1914 წელს გაიწვიეს არმიაში, სადაც 1917 წლამდე მსახურობდა.

1918 წელს მონაწილეობდა საქართველოს დემოკრატიული რესპულიკის წინააღმდეგ ბოლშევიკების მიერ მოწყობილ შეიარაღებულ გამოსვლაში საჩხერეში. 1918-1919 წლებში დაპატიმრებული იყო. 1920-1921 წლებში იყო დაღესტნის ასსრ საგანგებო კომიტეტის თავმჯდომარე. 1921 წელს, საქართველოში საბჭოთა ხელისუფლების დამყარების შემდეგ, დაბრუნდა სამშობლოში, სადაც დაინიშნა სამხედრო-რევოლუციური ტრიბუნალის თავმჯდომარედ. 1921-1922 წლებში სამხედრო-საზღვაო შტაბის კომისარია. 1922-1924 წლებში მუშაობდა შინაგან საქმეთა სახალხო კომისრის მოადგილედ. 1926 წლიდან აღმოსავლეთ საქართველოს პროკურორია. 1928-1931 წლებში იყო უზენაესი სასამართლოს თავმჯდომარე, 1933-1936 წლებში — თბილისის სახელმწიფო უნივერსიტეტის იურიდიული ფაკულეტეტის დეკანი, 1936-1946 — საქართველოს სსრ პროკურორი.

ტალახაძის მუშაობა საქართველოში სახვადასხვა პასუხსაგებ თანამდებობაზე შეფასებულია უარყოფითად. აქტიურად იბრძოდა 1924 წელს საბჭოთა რეჟიმის წინააღმდეგ მიმართული აჯანყების ჩასახშობად. 1924 წლის 30 აგვისტოს დილის 3 საათზე პირველი ვაგონიდან პატიმრები გადმოიყვანეს, ორმოს გასწვრივ გაამწკვრივეს და იაპონური ტყვიამფრქვევებიდან უკლებლივ ყველანი ჩაცხილეს. დახვრეტის დროს, მათმა ღრიალმა: „რას გვერჩით, რა დაგვიშავებია!“ და ტყვიამფრქვევების კაკანმა დანარჩენ ვაგონებში მყოფი ადამიანები „საქმის კურსში“ ჩააყენა. მათ უარი თქვეს ვაგონებიდან გადმოსვლაზე. ვაგონებში ასვლა კი საშიში იყო, არადა თენდებოდა. „საქმე“ კი გათენებამდე უნდა მომთავრებულიყო. ასეთ „კრიტიკულ“ სიტუაციაში ქუთაისის საგანგებო კომისიის თავმჯდომარემ, ილარიონ ტალახაძემ „მახვილგონიერება“ გამოიჩინა, მან წამოაყენა წინადადება, ყველა პატიმარი ვაგონეშივე ჩაეცხრილათ. ამ ინიციატივის აღსრულება შორაპნის მაზრის აღმასრულებელი კომიტეტის თავმჯდომარემ დომენტი მშვენიერაძემ და შორაპნის კომკავშირის სამაზრო კომიტეტის თავმჯდომარემ ძიძიგურმა იკისრეს. რკინიგზაზე მდგარ ხუთივე ვაგონში მყოფი პატიმრები ტყვიამფრქვევებით ვაგონებშივე ჩაცხრილეს. ვაგონებში დახვრეტილ 96 ადამიანს მოგვიანებით სხვებიც დაემატნენ და მთლიანობაში შორაპნის მაზრაში დახვრეტილთა რაოდენობამ 171 მიაღწია.

1937 წლის ნკვდს-ის № 00447  ბრძანების თანახმად, იგი შედიოდა ე.წ. „სამეულში“ და წარმოადგენდა საქართველოს სსრში მომხდარი დიდი წმენდის ერთ-ერთ მთავარ მონაწილეს.

## ჯილდოები, პრემიები და პრიზები 
* 1946 - საქართველოს მეცნიერებათა დამსახურებული მოღვაწე
* მედალი "1941-1945 წლებში დიდ სამამულო ომში მამაცური შრომისთვის"
* მედალი "კავკასიის დაცვისთვის"
* წითელი ვარსკვლავის ორდენი
* წითელი დროშის ორდენი (2 ორდენი)
* საპატიო ნიშნის ორდენი

## რესურსები ინტერნეტში
* უზენაესი სასამართლოს თავმჯდომარეები
* ე.წ. „სამეულებში“ შემავალი ადამიანების სია

## სქოლიო
კატეგორია:დაბადებული 1894
კატეგორია:გარდაცვლილი 1974
კატეგორია:ქართველი ბოლშევიკები
კატეგორია:ქართველი იურისტები
კატეგორია:საქართველოს სსრ-ის უზენაესი სასამართლოს თავმჯდომარეები
კატეგორია:საჩხერის მუნიციპალიტეტში დაბადებულები
კატეგორია:წითელი ვარსკვლავის ორდენის კავალრები
ანთელავა

საკუთარი სახელი **ანთელავა** შეიძლება აღნიშნავდეს ერთ-ერთს ჩამოთვლილთაგან:

* გივი ანთელავა — ექიმი-ინფექციონისტი
* ზურაბ ანთელავა — მსახიობი
* ილია ანთელავა — ისტორიკოსი
* ირაკლი ანთელავა — ისტორიკოსი
* ნიკოლოზ ანთელავა — ქირურგი, გულმკერდის ქირურგიის ფუძემდებელი საქართველოში
* ჯიმშერ ანთელავა — ოფთალმოლოგი

კატეგორია:ქართული გვარები
ჯიმშერ ანთელავა

**ჯიმშერ (ჯიმი) ნიკოლოზის ძე ანთელავა** (დ. 3 ივნისი, 1928, თბილისი — გ. 5 დეკემბერი, 1987, იქვე) — ქართველი ოფთალმოლოგი, საქართველოს მეცნიერების დამსახურებული მოღვაწე, პროფესორი.

## ბიოიგრაფია
დაამთავრა თბილისის სახელმწიფო სამედიცინო ინსტიტუტი, ხოლო ასპირანტურის კურსი მოსკოვის პირველ სამედიცინო ინსტიტუტში გაიარა, სადაც დაიცვა საკანდიდატო დისერტაცია და იქვე დარჩა სამუშაოდ. 1958 წელს დაბრუნდა თბილისში, დაიცვა სადოქტორო დისერტაცია. 1972 წლიდან სათავეში ცაუდგა ექიმთა დახელოვნების ინსტიტუტის თვალის სნეულებათა კათედრას. მისი ინიციატივით აშენდა ახალი რესპუბლიკური თვალის სნეულებათა საავადმყოფო, რომლის ბაზაზე შეიქმნა რესპუბლიკის ოფთალმოლოგიური ცენტრი ორთაჭალაში. 

ჯიმშერ ანთელავას კალამს ეკუთვნის 100-მდე სამეცნიერო ნაშრომი ოფთალმოლოგიის საკითხებზე, მათ შორის 3 ფუნდამენტური მონოგრაფიული გამოკვლევაა.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 54, თბ., 1994

კატეგორია:ქართველი ოფთალმოლოგები
კატეგორია:დაბადებული   3 ივნისი
კატეგორია:დაბადებული  1928
კატეგორია:გარდაცვლილი 5 დეკემბერი
კატეგორია:გარდაცვლილი 1987
კატეგორია:დიდუბის პანთეონში დაკრძალულები
აფხაიძე

საკუთარი სახელი **აფხაიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე აფხაიძე — მსახიობი
* ემანუელ აფხაიძე — მსახიობი
* შალვა აფხაიძე — პოეტი

 

კატეგორია:ქართული გვარები
ვლადიმერ ახობაძე

**ვლადიმერ ბესარიონის ძე ახობაძე** (დ. 1918, სამტრედია — გ. 1 ნოემბერი, 1971, თბილისი) — ქართველი მუსიკათმცოდნე, კონსერვატორიის პროფესორი,  საქართველოს ხელოვნების დამსახურებული მოღვაწე.

## ბიოგრაფია
1938 წელს შევიდა თბილისის სახელმწიფო კონსერვატორიაში, რომელიც სამამულო ომის გამო 1947 წელს დაასრულა. 1950 წლიდან იწყება მისი შემოქმედებითი და პედაგოგიური მოღვაწეობა კონსერვატორიის მუსიკის თეორიის კათედრაზე. იგი იკვლევდა ქართული მუსიკალური ფოლკლორის ნაკლებად შესწავლილ საკითხებს. მის საგულისხმო ნაშრომებს ქართული ფოლკლორისტიკის ისტორიაში საპატიო ადგილი უჭირავს.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 69, თბ., 1994

 
კატეგორია:ქართველი მუსიკათმცოდნეები
კატეგორია:დაბადებული 1918
კატეგორია:გარდაცვლილი 1 ნოემბერი
კატეგორია:გარდაცვლილი 1971
კატეგორია:დიდუბის პანთეონში დაკრძალულები
იაკობ ანფიმოვი

მინიატიურა|იაკობ ანფიმოვი
**იაკობ ათანასეს ძე ანფიმოვი** (დ. 29 ოქტომბერი, 1852, ქ. სევსკი, ორიოლის გუბერნია — გ. 11 თებერვალი, 1930, თბილისი) — რუსი ნევროპათოლოგი და ფსიქიატრი, დამსახურებული პროფესორი.

## ბიოგრაფია
დაიბადა მღვდლის ოჯახში. სწავლობდა სასულიერო სემინარიაში, რომლის დამთავრების შემდეგ გაემგზავრა პეტერბურგში. 1873 წელს ჩააბარა უნივერსიტეტის საბუნებისმეტყველო ფაკულტეტზე. მასთან ერთად სწავლობდა მომავალში ცნობილი ფიზიოლოგი ი. პავლოვი. ისინი უსმენდნენ ისეთ ცნობილ პროფესორების ლექციებს, როგორებიც იყვნენ: ი. სეჩენოვი, დ. მენდელეევი, ა. ბუტლეროვი და სხვანი.

უნივერსიტეტის დამთავრების შემდეგ დანიშნეს ბუნებისმეტყველების მასწავლებლად ორენბურგში საიდანაც ის პეტერბურგში მალევე ბრუნდება და ღებულობენ სამედიცინო-ქირურგიული აკადემიის მესამე კურსზე. აკადემიის დამთავრების შემდეგ ნიშნავენ თბილისის სამხედრო ჰოსპიტალში ორდინატორად. 1885-1892 წლებში პეტერბურგში სამხედრო ფსიქიატრიისა და ნერვიულ სნეულებათა კათედრაზე ორდინატორი და ასისტენტიდან პრივატ დოცენტამდე დაწინაურდა სადოქტორო დისერტაციის დაცვის შემდეგ. 1892-1894 წლებში განაგებდა ტომსკის უნივერსიტეტის ნერვიულ სნეულებათა და ფსიქიატრიის კატედრას. 1894 წლიდან მთელი 25 წლის მანძილზე ხარკოვის უნივერსიტეტის ნევროპათოლოგიისა და ფსიქიატრიის კათედრის ხელმძღვანელია.

1920 წელს იაკობ ანფიმოვი აირჩიეს თბილისის სახელმწიფო უნივერსიტეტისნერვიულ სნეულებათა კათედრის გამგედ, სადაც მან 1925 წლამდე დაჰყო. 

პროფესორ ი. ანფიმოვის კალამს ეკუთვნის 60-ზე მეტი სამეცნიერო ნაშრომი. იგი იკვლევდა თავის ტვინის ტრამვებს, ვეგეტატიური ნერვული სისტემის დაავადებებს. მან გაამდიდრა ნევროპათოლოგია და ფსიქიატრია რიგი ახალი აღმოჩენებით.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 54,  თბ., 1994

კატეგორია:რუსი ფსიქიატრები
კატეგორია:დაბადებული  29 ოქტომბერი
კატეგორია:დაბადებული  1852
კატეგორია:გარდაცვლილი 11 თებერვალი
კატეგორია:გარდაცვლილი 1930
კატეგორია:დიდუბის პანთეონში დაკრძალულები
აკაკი კარანაძე

**აკაკი კარანაძე** (დ. 1927, დუშეთი, — გ. 1992, თბილისი) — ქართველი სამართალმცოდნე, საქართველოს უზენაესი სასამართლოს თავმჯდომარე (1972-1990).

## ბიოგრაფია
აკაკი გრიგოლის ძე კარანაძე დაიბადა 1927 წელს ქ. დუშეთში. 1945 წელს დაამთავრა საშუალო სკოლა და სწავლის გასაგრძელებლად გაემგზავრა მოსკოვში.

1950 წელს დაამთავრა მოსკოვის სახელმწიფო საერთაშორისო ურთიერთობათა ინსტიტუტი. 1958 წლიდან მოღვაწეობს თბილისის სახელმწიფო უნივერსიტეტში სახელმწიფო სამართლის კათედრაზე. 1971-1984 წლებში ამავე კათედრის დოცენტის თანამდებობაზეა.

1972 წლიდან 1990 წლამდე 18 წლის განმავლობაში ხელმძღვანელობდა საქართველოს რესპუბლიკის უზენაეს სასამართლოს. აკაკი კარანაძის სახელს უკავშირდება უზენაესი სასამართლოს შენობის აღდგენა- რეკონსტრუქცია და მისი მართლმსაჯულების სასახლედ ქცევა.

1990 წლიდან კვლავ სახელმწიფო უნივერსიტეტს დაუბრუნდა. იყო იურიდიული მეცნიერებათა კანდიდატი. ავტორია 40-ზე მეტი სამეცნიერო ნაშრომისა, მათ შორის - სამი მონოგრაფიისა. გარდაიცვალა 1992 წელს.

## რესურსები ინტერნეტში 
*აკაკი კარანაძე

კატეგორია:დაბადებული 1927
კატეგორია:საქართველოს უზენაესი სასამართლოს თავმჯდომარეები
კატეგორია:გარდაცვლილი 1992
კატეგორია:დუშეთის მუნიციპალიტეტში დაბადებულები
კონსტანტინე კუბლაშვილი

**კონსტანტინე (კოტე) კუბლაშვილი** (დ. 30 მარტი, 1973, ტყიბული — გ. 15 აგვისტო, 2023) — ქართველი სამართალმცოდნე, საქართველოს უზენაესი სასამართლოს თავმჯდომარე 2005–2015 წლებში. პავლე კუბლაშვილის ძმა.

გარდაიცვალა 2023 წლის 15 აგვისტოს, 50 წლის ასაკში. ბოლო წლებში ჯანმრთელობის პრობლემა ჰქონდა.

იგი არის არაერთი სამეცნიერო შრომის, პუბლიკაციის, სახელმძღვანელოს ავტორი სახელმწიფოს ტერიტორიული მოწყობისა და ადამიანის ძირითადი უფლებების საკითხებზე.

ჰყავს მეუღლე და ერთი შვილი.

კარგად ფლობდა გერმანულ და რუსულ ენებს, საუბრობდა ინგლისურ და ესპანურ ენებზე.

2013 წელს დაჯილდოვდა წმინდა გიორგის სახელობის გამარჯვების ორდენით.

## რესურსები ინტერნეტში 
*კონსტანტინე კუბლაშვილი — საქართველოს უზენაესი სასამართლოს საიტი

## სქოლიო 
კატეგორია:დაბადებული 30 მარტი
კატეგორია:დაბადებული 1973
კატეგორია:ტყიბულში დაბადებულები
კატეგორია:გარდაცვლილი 15 აგვისტო
კატეგორია:გარდაცვლილი 2023
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:იუსტიციის უმაღლესი საბჭოს წევრები
კატეგორია:საქართველოს უზენაესი სასამართლოს თავმჯდომარეები
კატეგორია:წმინდა გიორგის სახელობის გამარჯვების ორდენის კავალრები
სერგო ქაჯაია

**სერგო ქაჯაია** (დ. 1908, ბათუმი, — გ. 1988) — ქართველი სამართალმცოდნე, საქართველოს უზენაესი სასამართლოს თავმჯდომარე (1970-1972).

## ბიოგრაფია
სერგო იასონის ძე ქაჯაია დაიბადა 1908 წელს ქალაქ ბათუმში. 1925 წელს დაამთავრა სამტრედიის რაიონის სოფელ ჯაგელის საშუალო სკოლა.

1927 წელს შევიდა თბილისის სახელმწიფო უნივერსიტეტის იურიდიულ ფაკულტეტზე, რომელიც დაამთავრა 1931 წელს. 1938 წლიდან უზენაესი სასამართლოს წევრია. 1941 წელს გაიწვიეს არმიაში, სადაც დაჰყო 1946 წლამდე — მუშაობდა ერთადერთი დივიზიის სამხედრო ტრიბუნალის თავმჯდომარის თანამდებობაზე.

1946 წლიდან დაინიშნა რესპუბლიკის პროკურატურის საგამოძიებო განყოფილების პროკურორად, საიდანაც 1948 წელს გადაიყვანეს ქ. თბილისის პროკურორის მოადგილედ. 1957 წელს აირჩიეს უზენესი სასამართლოს თავმჯდომარის მოადგილედ, ხოლო 1970 წელს — თავმჯდომარედ.

1972 წელს სამუშაოდ გადაიყვანეს საქართველოს სსრ უმაღლესი საბჭოს პრეზიდიუმში. გარდაიცვალა 1988 წელს.

## რესურსები ინტერნეტში 
*უზენაესი სასამართლოს თავმჯდომარეები

კატეგორია:დაბადებული 1908
კატეგორია:საქართველოს უზენაესი სასამართლოს თავმჯდომარეები
კატეგორია:გარდაცვლილი 1988
კატეგორია:ბათუმში დაბადებულები
ს
თემი (მრავალმნიშვნელოვანი)

**თემი** შეიძლება აღნიშნავდეს:
* თემი — სოციალური ორგანიზაციის პირველი ფორმა.
* თემი — სამხედრო-ადმინისტრაციული ერთეული ბიზანტიაში
* თემი — ადმინისტრაციული ერთეული ჩრდილოეთ მაკედონიაში
* თემი — ქართული გაზეთი.
ჩირინოსის რაიონი

**ჩირინოსის რაიონი** () — რაიონი  პერუში, კახამარკის რეგიონის სან-იგნასიოს პროვინციაში. მდებარეობს ზღვის დონიდან 1 858 მეტრზე. 2007 წლის მონაცემებით, მოსახლეობა 13 640 ადამიანს შეადგენდა, სიმჭიდროვე 39 ადამიანი კმ²-ზე. ფართობი 351,91 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:კახამარკის რეგიონის რაიონები
კატეგორია:სან-იგნასიოს პროვინციის რაიონები
საზღვარგარეთის გერმანისტიკა

**საზღვარგარეთის გერმანისტიკა** (გერმანულად Auslandsgermanistik - *საზღვარგარეთის, უცხოეთის გერმანისტიკა*) — ჰუმანიტარული, აკადემიური და სამეცნიერო დარგი, რომელიც დაკავებულია არაგერმანულენოვან ქვეყნებში გერმანული ენისა და გერმანულენოვანი ქვეყნების კულტურების სწავლებით და ამ სწავლებისთვის მეთოდოლოგიის შემუშავებით შედარებით ლინგვისტიკურ და შედარებით კულტურულოგიურ შემეცნებათა გათვალისწინების საფუძველზე.

როგორც ცნობილია, გერმანისტიკა ახალ-ახალ შემეცნებათა დოკუმენტირებას ახდენს ენათმეცნიერების, ლიტერატურათმცოდნეობის დარგებში, ხოლო *საზღვარგარეთის გერმანისტიკა*, როგორც გერმანისტიკის უცხოური ნაწილი კი რომელიმე გერმანულენოვანი ქვეყნისა და შესწავლის ადგილის მიხედვით კონკრეტული არაგერმანულენოვანი ქვეყნის ენის, ლიტერატურის და კულტურის სფეროებში და გადასცემს ამ სფეროებში დაგროვილ ცოდნას.

საზღვარგარეთის გერმანისტიკის დამკვიდრება 1980-იანი წლების დამდეგს უკავშირდება.

## გერმანული - უცხო ენა 
სამეცნიერო დისკუსიის დაწყება გერმანულ- და არაგერმანულენოვან ქვეყნებში არსებული გერმანისტიკების სხვადასხვაგვარი ორიენტირების შესახებ უკავშირდება ალოის ვირლახერის (Alois Wierlacher) სახელს. ა. ვირლახერი მიიჩნევდა, რომ გერმანისტიკა არაგერმანულენოვან ქვეყნებში შედარებით უცხოთკულტუროლოგიურ დისციპლინად („vergleichende Fremdkulturwissenschaft“) უნდა ჩამოყალიბებულიყო. 

1980-იან წლებში დაწყებულ ამ დისკუსიაში საბოლოოდ ბევრი თეზა დარჩა მიუღებელი, ან დღემდე საკამათო, მაგრამ საბოლოო ჯამში მან ხელი შეუყწო მეცნიერთა შორის ახალი, განსაკუთრებული დამოკიდებულების ჩამოყალიბებას გერმანისტიკული საუნივერსიტეტო დისციპლინისადმი სახელწოდებით გერმანული, როგორც უცხო ენა.

## იხილეთ აგრეთვე 
* შიდა გერმანისტიკა
* გერმანისტიკული ენათმეცნიერება 
* ახალი გერმანისტიკული ლიტერატურათმცოდნეობა 
* გერმანისტიკული მედიევისტიკა

## ლიტერატურა 
* Gabriele Graefen / Martina Liedke: Germanistische Sprachwissenschaft. Deutsch als Erst-, Zweit- oder Fremdsprache, (UTB 8381), Francke, Tübingen 2008, ISBN 978-3-8252-8381-0
* Thomas Rathmann (გამომც.): Texte, Wissen, Qualifikationen - Ein Wegweiser für Germanisten, Berlin 2000.
* Jürgen H. Petersen/Martina Wagner-Egelhaaf (გამომც.): Einführung in die neuere deutsche Literaturwissenschaft, Berlin 2006. ISBN 978-3-503-07959-9

კატეგორია:გერმანული ენა
კატეგორია:ფილოლოგია
მახასიათებელი ნაკლი (ფილმი)

***მახასიათებელი ნაკლი*** () — 2014 წლის ამერიკული დეტექტიური ჟანრის ფილმი. დაფუძნებულია თომას პინჩონის ამავე სახელწოდების რომანზე. 

## სიუჟეტი
მოქმედება ვითარდება 1970 წელს ლოს-ანჯელესში. ფილმის მთავარი გმირია კერძო დეტექტივი ლარი „დოკ" სპორტელო. სპორტელო ჰიპია, ეწევა მარიხუანას, მაგრამ კარგი დეტექტივია. მასთან ძველი შეყვარებული შატსა მიდის თხოვნით, რომ საკმაოდ ჩახლართული საქმის გამოძიებაში დაეხმაროს. სპორტელო გაუგებარ ამბებში ეხვევა, მისი ყოფილი შეყვარებული კი მოულოდნელად ქრება. 

## როლებში
*ხოაკინ ფენიქსი — დოკ სპორტელო
*კეტერინ უოტერსტონი — შატსა ჰეი ფეუორთი
*ჯოშ ბროლინი — კრისტიან ბიორნსენი  
*ბენისიო დელ ტორო — საუნჩო სმილაქსი 
*ოუენ უილსონი — კოი ჰარლინგენი 
*რიზ უიზერსპუნი — პენი კიმბელი  
*ჯენი ბერლინი — დეიდა რიტი 

## რესურსები ინტერნეტში 
* 
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2014 წლის ფილმები
კატეგორია:რომანებზე დაფუძნებული ფილმები
კატეგორია:პოლ ტომას ანდერსონის ფილმები
კატეგორია:დეტექტიური ფილმები
დავით ხელთუფლიშვილი

**დავით ბესარიონის ძე ხელთუფლიშვილი** (დ. 15 იანვარი, 1862 — გ. 4 თებერვალი, 1921) — ქართველი იურისტი, საქართველოს სენატის (უზენაესი სასამართლოს) თავმჯდომარე (1919-1921).

## ბიოგრაფია
დაიბადა ქუთაისის გუბერნიის აზნაურის ოჯახში (მამა — ბესარიონ ანდრიას ძე ხელთუფლიშვილი, დედა — თეოდოსია ფირანის ასული ლორთქიფანიძე-ხელთუფლიშვილისა). მისი ძმები იყვნენ პლატონ და მიხეილ ხელთუფლიშვილები, დეიდაშვილი — ნიკო ნიკოლაძე.  უმაღლესი იურიდიული განათლება მიიღო პეტერბურგის უნივერსიტეტში. წლების განმავლობაში იყო ქუთაისის ნაფიც ვექილთა კორპორაციის წევრი, ასევე ქართველთა შორის წერა-კითხვის გამავრცელებელი საზოგადოებისა და ქუთაისის სათავადაზნაურო სკოლის სამზრუნველო კომიტეტის წევრი. ითვლებოდა სამოქალაქო სამართლის ერთ-ერთ საუკეთესო სპეციალისტად კავკასიაში. 1919 წლის 7 ოქტომბერს საქართველოს რესპუბლიკის დამფუძნებელმა კრებამ რესპუბლიკის სენატის (უზენაესი სასამართლოს) თავმჯდომარედ აირჩია. ჯანმრთელობის პრობლემების მიუხედავად, ხელთუფლიშვილი თბილისში გადავიდა და სათავეში ჩაუდგა სენატს, რომელსაც გარდაცვალებამდე ხელმძღვანელობდა. დაკრძალულია დიდუბის პანთეონში.

## ლიტერატურა
## რესურსები ინტერნეტში 
*უზენაესი სასამართლოს თავმჯდომარეები

## სქოლიო
კატეგორია:საქართველოს უზენაესი სასამართლოს თავმჯდომარეები
კატეგორია:გარდაცვლილი 1921
კატეგორია:ქართველი იურისტები
კატეგორია:გარდაცვლილი 4 თებერვალი
კატეგორია:ქართველთა შორის წერა-კითხვის გამავრცელებელი საზოგადოების წევრები
კატეგორია:დაბადებული 15 იანვარი
კატეგორია:დაბადებული 1862
კატეგორია:საქართველოს საისტორიო და საეთნოგრაფიო საზოგადოების წევრები